Augndropar í stað augnástungna við sjónhimnubjúg í sykursýki - verkefnislok Fréttatilkynning verkefnisstjórans Augndroparnir hafa þá sérstöðu fram yfir venjulega augndropa að koma lyfjum til bakhluta augans og geta þannig komið í staðinn fyrir lyfjagjöf með sprautunál inn í augað . Oculis ehf. er nýsköpunarfyrirtæki sem vinnur að þróun nýrra augnlyfja byggt á einkaleyfavarinni tækni félagsins . Augndroparnir hafa þá sérstöðu fram yfir venjulega augndropa að koma lyfjum til bakhluta augans og geta þannig komið í staðinn fyrir lyfjagjöf með sprautunál inn í augað . Tækni Oculis gefur auk þess umtalsvert lengri virkni á yfirborði augans en mögulegt er með hefðbundnum augndropum . Oculis hlaut haustið 2015 styrk frá Tækniþróunarsjóði . Þessi styrkur ásamt fyrri styrkjum frá sjóðum á vegum Rannís hafa verið gríðarlega mikilvægir í uppbyggingu Oculis og átt lykilþátt í því að koma félaginu á þann stað sem það er í dag . Heiti verkefnis : Augndropar í stað augnástungna við sjónhimnubjúg í sykursýki Verkefnisstjóri : Páll Ragnar Jóhannesson , Oculis ehf . Tegund styrks : Verkefnisstyrkur Styrkár : 2015 Fjárhæð styrks : 15 millj. kr . Tilvísunarnúmer Rannís : 153071 - 0611 Það lyf sem lengst er komið í þróun hjá Oculis nefnist DexNP og inniheldur dexamethasone í lyfjaferju Oculis . Unnið er að rannsaka og skrá lyfið við tveimur sjúkdómum . Fyrri sjúkdómurinn er sjónhimnubjúgur í sykursýki , þar sem DexNP verður fyrstu augndropar til meðhöndlunar á sjúkdómnum . Samþykkt lyf við sjónhimnubjúg í sykursýki krefjast öll að augnlæknir sprauti þeim inn í augað á skurðstofu . Einnig er DexNP rannsakað til að draga úr bólgu eftir augasteinsskipti þar sem DexNP er gefið einu sinni á dag í stað 3 - 4 á dag fyrir samþykkt lyf . Oculis vinnur auk þess að þróun fleiri lyfja , m.a . OC301 , lyfi við þurrum augum . Markmið þess styrks sem veittur var af Tækniþróunarsjóði var að styðja við undirbúning klínískra rannsókna á DexNP , en í því fólst m.a. gerð klínískrar rannsóknaráætlunar fyrir DexNP , markaðskönnunar til þess að leggja mat á ábendingar fyrir lyfið og rannsóknir til að styðja við gerð nýrra einkaleyfa . Þessum verkþáttum hefur verið lokið með árangursríkum hætti og fyrir lok styrktímabilsins samdi Oculis við fjárfesta um fjármögnun á félaginu , sem tryggir áframhaldandi þróun DexNP og annarra lyfja sem Oculis vinnur að .